Георги Щерев
Всеки ден

chitanka.info

Всеки ден сърцето ме връща

към пътеки и остри била

и ме води в старата къща

с потъмнели от дъжд стъпала.

И усещам в очите си зряло,

разтуптяно и чисто небе,

под което е някога пяло

едно малко и светло дете.

И ме стопля студената стая

с побелели от старост стени.

Свил коляно,

стоя пак пред тая

детска радост на моите дни…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.